На основу члана 30. став 1. и 32. Закона о локалној самоуправи Закона о локалној самоуправи („Службени гласник РС“, број 129/2007, 83/2014-др.закон, 101/2016-др.закон и 47/2018), а у вези са чланом 46. став 1 Закона о локалним изборима („Службени гласник РС“, број 129/2007 и 34/2010 – Одлука УС и 54/2011 и 12/2020), члана 36. став 1., 40. и 152. Статута општине Владичин Хан „Службени гласник Града Врања“, број 4/2019) и члана 179., а у вези члана 223. Пословника Скупштине општине Владичин Хан („Службени гласник Града Врања“, број 9/2019),Скупштина општине Владичин Хан на седници одржаној дана 01.03.2020. године, донела је

**ОДЛУКУ**

**О ПРЕСТАНКУ МАНДАТА ОДБОРНИКА СКУПШТИНЕ ОПШТИНЕ ВЛАДИЧИН ХАН**

**Члан 1.**

Утврђује се да је мандат одборника Скупштине општине Владичин Хан престао пре истека времена на које је изабран и то:

* Драгану Цветковићу, дипломираном правнику, из Владичиног Хана, ул. Градимира Михајловића бр. 11, изабраном са Изборне листе Покрет социјалиста - Александар Вулин, Нова Србија, због именовања у Изборну комисију Општине Владичин Хан.

**Члан 2.**

Против ове Одлуке може се изјавити жалба Управном суду у року од 48 часова од дана доношења одлуке.

**Члан 3.**

Одлука ступа на снагу даном доношења.

**Члан 4.**

Одлуку објавити у „Службеном гласнику Града Врања“

**Образложење**

Правни основ за доношење Одлуке о престанку мандата одборника Скупштине општине Владичин Хан садржан је у одредбама члана 30. став 1. и 32. Закона о локалној самоуправи Закона о локалној самоуправи („Службени гласник РС“, број 129/2007, 83/2014-др.закон, 101/2016-др.закон и 47/2018), а у вези са чланом 46. став 1 Закона о локалним изборима („Службени гласник РС“, број 129/2007 и 34/2010 – Одлука УС и 54/2011 и 12/2020), члана 36. став 1., 40. и 152. Статута општине Владичин Хан „Службени гласник Града Врања“, број 4/2019) и члана 179., а у вези члана 223. Пословника Скупштине општине Владичин Хан („Службени гласник Града Врања“, број 9/2019).

Одредбом члана 30. став 1. Закона о локалној самоуправи прописано је да одборник не може бити запослени у општинској управи и лице које именује, односно поставља Скупштина општине.

Како је одборник Драган Цветковић, дипломирани правник, из Владичиног Хана, који је изабран са Изборне листе Покрет социјалиста - Александар Вулин, Нова Србија, именован за заменика председника Изборне комисије општине Владичин Хан, те у том случају, због неспојивости не може бити и одборник, доноси се Одлука о престанку мандата одборника Скупштине општине Владичин Хан именовном.

На основу члана 49. Закона о локалним изборима („Службени гласник РС“, број 129/2007 и 34/2010 – Одлука УС и 54/2011 и 12/2020), на одлуке Скупштине јединице локалне самоуправе о престанку мандата одборника допуштена је жалба Управном суду. Жалба се подноси у року од 48 часова од дана доношења одлуке Скупштине јединице локалне самоуправе.

**Упутство о правном средству**: Против ове Одлуке може се изјавити жалба Управном суду у Београду, Одељење у Нишу, у року од 48 часова од дана доношења одлуке.

**СКУПШТИНА ОПШТИНЕ**

**ВЛАДИЧИН ХАН**

**БРОЈ:06-16/16-1/20-I**

**ПРЕДСЕДНИЦА**

**Данијела Поповић**